
-kalugdan nawa siya ni Allah-

رِسَالَةٌ مُخْتَصَرَةٌ بِعُنْوَانِ:
«كَيْفَ أَدْخُلُ فِي الإِسْلاَمِ؟»
مُتَرْجَمَةٌ إِلَى اللُّغَةِ: الفلِبينية (تجالوج)
«Papaano ako papasok sa Islam?»

إِعْدَادُ الْفَقِيرِ إِلَى عَفْوِ رَبِّهِ: 
هَيْثَم بْنِ مُحَمَّدٍ سَرْحَان
الـمُدرِّس بمعهد الحرم بالمسجد النَّبويِّ -سابقًا- والـمُشرِف على معهد السُّنَّة

https://mahadsunnah.com/
غفر الله له ولوالديه ولمن أعانه على إخراج هذا الكتاب

قامَ بتَرجَمَتِها: فيرنان ديلا كروز جورادو -وفَّقَهُ اللهُ وسَدَّدَهُ-

الطَّبعة الأولى
[حقوق الطَّبع مُتاحةٌ لكلِّ مسلمٍ بدون أيِّ تغييرٍ في المُحتوى]

Sa Ngalan ng Allah, ang Mahabagin, ang Maawain
	Katanungan:
	Kasagutan:

	Ang pagpasok ba sa Islam ay madali?

	Oo; ito’y hindi kinakailangan  ng tagapamagitan at ritwal.

	Kinakailangan ko bang madaliin ang pagpasok sa Islam? O ito’y aking ipagpaliban sa mas mainam na oras, o tapusin muna ang ilan sa aking problema?
	Nararapat na ito’y madaliin, at huwag ipagpaliban; dahil walang maidudulot na mabuti ang pagpapaliban ng pagpasok sa Islam; dahil ikaw ay maaaring abutan ng kamatayan sa anumang oras, at ang pagpasok sa Islam ay negosyong walang pagkalugi at pagkatalo,  at kapag ikaw ay mas maagang magsimula mas marami kang tagumpay na makukuha.


	Ano ang nararapat gawin ng taong nais pumasok sa Islam?
	Kinakailangan lamang niya na sambitin ang: “Ash-hadu an laa ilaha illallah, wa ash-hadu anna Muhammadan abduhu wa rasuluhu”.


	Sa anong wika niya ito kinakailangan sambitin?
	Maaari niya itong sambitin sa kahit anong wika na kanyang alam, at hindi kondisyon na ito’y kanyang sambitin sa wikang Arabik.


	Ito ba ay kanyang sasabihin habang hindi niya naiitindihan ang kahulugan nito?
	Hindi, kailangan na kanyang naiintidihan ang kahulugan nito, pananampalataya at pagtugon sa kahulugan na pumapaloob sa salitang ito.


	Ano ang ibig  sabihin ng “Ash-hadu”?
	Ito’y nangangahulugan na: “Ako’y sumasaksi at umaamin ang aking puso, binabanggit ng aking dila, at isasagawa ng aking katawan”.

	Ano ang ibig sabihin ng “Laa ilaha illallah”?
	Ibig sabihin ay: “Walang diyos na nararapat sambahin maliban sa Allah”.

	Ano ang ibig sabihin ng “Anna Muhammadan Abduhu wa Rasuluhu”?
	Ito’y nangangahulugan na: “Siya ay alipin na hindi dapat sambahin, siya ay Sugo na hindi dapat itakwil. Ang pagsaksi na ito’y kinakailan na: siya ay paniniwalaan sa mga gabay na kanyang ibinabalita, siya ay susundin sa kanyang mga ipinag-uutos, lalayo sa kung ano ang kanyang ipinagbabawal, at tatahakin ang landas ng kanyang katuruan, gagawin siyang huwaran at modelo.


	Ito ay malinaw ko nang naiintindihan, ano na ang kailangan kong gawin? 
	Inyong uulitin ang aking sasabihin: “Ash-hadu an laa ilaha illallah, wa ash-hadu anna Muhammadan abduhu wa rasuluhu”.


	Ako ba ay isang Muslim na?
	Oo, ang lahat ng papuri at pasasalamat ay sa Allah lamang, ito’y  karangalan galing sa Kanya para sa iyo.


	Ano ang iyong mapapayo sa akin bilang isang Muslim?
	Ang aking mapapayo sa iyo ay manalangin sa Allah na ikaw ay Kanyang panatiliin sa relihiyong Islam, at iyong piliin ang mabubuting kinakasama at kaibigan; upang ikaw ay kanilang matulungan para dito, at iyong pag-aralan ang Islam, at iyong itago muna pansamantala habang hindi ka pa malakas.


	Ano ang pinakamainam na panalangin?
	“Ihdinas Siratal Mustaqim”(Kami ay Inyong gabayan (O Allah) sa iyong landas) [Al-Fatihah].
	

	Ano ang pinakamadaling pag-alala sa Allah?
	Ang pinakamadaling pag-alala sa Allah ay: “Bismillah” (Sa ngalan ni Allah), ito’y sinasabi sa tuwing papasok o lalabas ng tahanan o bahay dasalan, at sa tuwing magbabasa ng Quran, bago pumasok ng palikuran, bago hubarin ang iyong damit, bago kumain at uminom….at iba pa.


	Papaano ang mga kasalanan na aking nagawa bago ako pumasok sa Islam?

	Binubura ng Islam ang mga naunang kasalanan, maliban sa mga kasalanan natin sa ibang tao; ito’y kinakailangan na maibalik sa mga nararapat na tao.

	Ano ang kailangan  gawin pagkatapos ng “Shahadah”?

	Kinakailangan mong maligo.

	Ano ang dahilan bakit kailangan kong maligo?
	Una: Nararapat na sanayin ng isang Muslim na huwag magsabi ng “Bakit?”, at kanyang sabihin (Aming narinig at aming sinunod)[Al-Nur: 51].
Pangalawa: Ito’y bilang paglilinis ng iyong panglabas na katawan, katulad kung papano naging malinis ang iyong panloob na kaluluwa.


	Paano ako maliligo?
	Ikaw ay mag-iintensyon ng paglilinis sa iyong puso, at ikaw ay magsasabi ng “Bismillah” (Sa ngalan ni Allah), pagkatapos ay babasain mo  ang kabuuan ng iyong katawan.


	Ano ang aking gagawin pagkatapos maligo?
	Hintayin ang pagpasok ng oras ng dasal, upang ikaw ay magdasal.

	Ako’y nahihirapan na magsagawa ng dasal (Salah); dahil mayroong pumapaloob dito na mga salita at gawa na hindi ko lubos maintindihan?

	Ang Islam ay relihiyon ng pagpapadali, at hindi pagpapaghirap, pagpapasalamat sa Allah.

	Paano ako magdadasal “Salah”?
	Kailangan na ikaw ay tumutok sa Salah, ikaw ay maaaring sumabay sa akin habang nagdadasal, o ikaw ay manood ng pamamaraan ng Salah, ito’y iyong matatagpuan sa ibat ibang wika sa Mahad Sunnah (tignan ang mga link sa dulo).


	Ano naman ang kasunod pagkatapos ng Salah? 
	Kinakailangan mong alamin at pag-aralan ang limang haligi ng Islam, pagkatapos ay anim na haligi ng Iman (pananampalataya), at iyong ipagpatuloy hanggang sa malaman mo lahat ng makakatulong sa iyong relihiyon at pananampalataya.


	Ano ano ang mga website na iyong maipapayo na aking pasukin upang pag-aralan ang Islam?

	Pasukin mo ang mga website ng mga malalaking iskolar, at mga samahang nagpaparating ng Islam (Jalyat) sa loob ng Saudi Arabia.

	Papaano ako makikitungo sa mga kamag-anak ko na hindi pa Muslim?
	Ikaw ay makikitungo sa kanila kung paano nakitungo ang Propeta Muhammad (suma kanya nawa ang kapayapaan ni Allah) sa mga hindi mananampalataya, siya ay nag-anyaya sa kanila patungo sa Islam sa pamamagitan ng kanyang dila, magandang pag-uugali at pakikitungo.

	Mayroong mga tao na nais nila pasukin ang relihiyong Islam, subalit ayaw nilang itong ipaalam sa kanilang pamilya, ano ang hatol dito?

	Hindi kinakailangan sa isang tao na pumasok sa Islam na kanyang ipagpaalam ang kanyang pagyakap sa Islam, ito’y ugnayan sa pagitan niya at kanyang Panginoon.

	Ano ang pinakamainam na babasahin tungkol sa Islam?

	Ang pinakamainam na libro o aklat sa Islam ay ang salita ni Allah, ang Banal na Quran.

	Ano ang ilang mahahalagang kabanata sa Quran?
	Ang pinakamahalagang kabanata sa Quran ay ang Surah Al-Fatihah, kaya ito ay ating binabasa kada tayo sa ating Salah.


	Ano ang pinakadakilang talata sa Quran?
	Ang pinakadakilang talata sa Quran ay ang “Ayatul Kursi”.


	Papaano ko babasahin ang Quran?
	Sa pamamagitan ng pag-intindi sa kahulugan nito, pakikinig paano ito basahin (Tilawah); katulad ng pagbasa ni Sheikh Al-Hudhayfi, Al-Husari, at iba pa.


	Papaano ko maiintidihan ang kahulugan ng Quran?
	Ito’y iyong maiintindihan sa pamamagitan ng pagbabasa sa mga libro sa pagpapaliwanag ng mga kahulugan nito (Tafaseer) na mga naisulat ng mga kilalang iskolar.


	Saan ko matatagpuan ang “Tafseer”(pagpapaliwanag sa kahulugan) ng Quran?
	Mapapayo ko na iyong tignan ang Mujamma’ na nagpiprint ng kopya ng Quran sa Madinah Munawwarah.


	Ano ang iyong mapapayo na aking babasahin pagkatapos na mabasa ko ang Quran?
	Ikaw ay magbasa ng mga awtentik na Hadith (salita ng Propeta Muhammad suma kanya nawa ang kapayapaan ni Allah).


	Ano ang pinakamainam na libro na nagtipon ng mga awtentik na Hadith?
	Ang “Saheeh Al-Bukhari” ang pinakamainam na libro para sa Hadith, ito’y napagkasunduan ng mga maaalam. (tignan ang link sa dulo para ma-download ang libro).


	Ano ang unahing mainam na Hadith ng Propeta Muhammad (suma kanya nawa ang kapayapaan ni Allah)?

	Ito ay ang Hadith ni Jibreel (kapayapaan ni Allah ay mapasakanya), at ito’y naglilinaw sa tatlong antas ng relihiyon: Islam, Iman, Ihsan.

	Ako’y natatakot na baka hindi ko mapag-aralan ang Islam?
	Huwag kang mag-alala; at ikaw ay magtiwala sa Allah, tutulungan ka ni Allah sa iyong tatahakin. Ang Islam ay madali, nawa ikaw ay pagpalain ni Allah.
Ikaw ay maaaring mag-aral sa aming libreng pag-aaral (online) sa aming Mahad Sunnah (tignan sa dulo ang link).
Bilang pagtatapos, ibibilin ko sa iyo ang salita ng Propeta (suma kanya nawa ang kapayapaan ni Allah) at kanyang sinabi: “Ikaw ay magpursige sa mga may pakinabang sa iyo, humingi ng tulong sa Allah, at huwag kang titigil”.







	Mga link ng aming tsanel sa Mahad Sunnah:

	Mahad Sunnah

	https://sarhaan.com/

	Facebook

	[bookmark: _GoBack]https://www.facebook.com/profile.php?id=100032786845734

	Telegram

	https://t.me/filipinohaytham

	Instagram

	https://twitter.com/sarhanhaythem?s=21&t=BVV6VjyI3UjDOZ9CxSGEWg

	Twitter

	https://twitter.com/sarhanhaythem?s=21&t=BVV6VjyI3UjDOZ9CxSGEWg

	Youtube

	https://www.youtube.com/@philippinesunnahinstitute

	Mga Libro

	https://sarhaan.com/a/filipino-%d9%81%d9%84%d9%8a%d8%a8%d9%8a%d9%86%d9%8a-%d8%a7%d9%84%d8%aa%d8%ba%d8%a7%d9%84%d9%88%d8%ba-tagalog/

